
Toshkent – 2016

O‘zbekiston Respublikasi Oliy va o‘rta maxsus ta’lim vazirligining      201__ -yil “____” _________dagi “____”-sonli buyrug‘ining ____-ilovasi bilan fan dasturi ro‘yxati tasdiqlangan.

Fan dasturi Oliy va o‘rta maxsus, kasb-hunar ta’limi yo‘nalishlari bo‘yicha O‘quv-uslubiy birlashmalar faoliyatini Muvofiqlashtiruvchi Kengashning 201__ -yil “___” ____________dagi ___ - sonli bayonnomasi bilan ma’qullangan.

Fan dasturi Alisher Navoiy nomidagi Toshkent davlat o‘zbek tili va adabiyoti universitetida ishlab chiqildi.
	
Tuzuvchilar:

	Sh.Turdimov             
	
	-ToshDO‘TAU, “Folklorshunoslik va dialektologiya” kafedrasi mudiri, filologiya fanlari doktori

	A.Tilavov
	
	-ToshDO‘TAU, “Folklorshunoslik va dialektologiya” kafedrasi dotsenti, filologiya fanlari nomzodi

	
Taqrizchilar:

	
	

	L.Aminova 
	
	- TDShI dosenti, filologiya fanlari nomzodi.

	
U.Jo‘raqulov  
	
	
-ToshDO‘TAU, “Adabiyot nazariyasi va zamonaviy adabiy jarayon” kafedrasi katta ilmiy xodim-izlanuvchisi, dotsent, f.f.n.











Fan dasturi Alisher Navoiy nomidagi Toshkent davlat o‘zbek tili va adabiyoti universiteti Kengashida ko‘rib chiqilgan va tavsiya qilingan (2016-yil “29”- avgustdagi 1- sonli bayonnoma).
	
	



Fanning dolzarbligi
Ushbu dastur O‘zbek filologiyasi fakultetining 1-bosqich bakalavr yo‘nalishidagi talabalar uchun mo‘ljallangan. O‘zbekiston Respublikasi Prezidentining 2016-yil 13-maydagi “Alisher Navoiy nomidagi Toshkent davlat o‘zbek tili va adabiyoti universitetini tashkil etish to‘g‘risidagi” farmonida o‘zbek tili va adabiyoti, folklorining tarixan shakllangan adabiy, lingvistik maktablari va ta’limotlari, buyuk ajdodlarimiz badiiy tafakkurining bebaho yodgorliklarini chuqur tadqiq etish va shu asnoda talaba yoshlarni Vatanga muhabbat va sadoqat, umumbashariy qadriyatlarga hurmat ruhida, mustaqil fikrlaydigan va keng dunyoqarashga ega bo‘lgan ma’naviy yetuk insonlar qilib tarbiyalash asosiy vazifalarimizdan biri etib belgilangan. Farmonda: “Biz ajdodlardan avlodlarga o‘tib kelayotgan bebaho boylikning vorislari sifatida ona tilimizni asrab-avaylash, uni boyitish, nufuzini oshirishni o‘zimiz uchun eng ustuvor, uzviy davom etadigan yuksak maqsad deb bilishimiz va bu masalaning ahamiyati hech qachon e’tiborimizdan chetda qolmasligi zarur” deb alohida ta’kidlangan. O‘zbek folklori o‘zbek tilida yaratilgan, kuylangan va bugungi kunda ham yashab kelmoqda”. O‘zbek folklorini o‘rganish, tadqiq etish va talabalarga yetkazish ona tilimiz va ma'naviy ildizimiz bo‘lmish folklor merosini munosib baholab, bugungi kun talablariga mos qayta quvvatga kiritish imkoniyatini yaratadi. Mazkur fan asoslarini o‘zlashtirish “Xalqning boy intellektual merosi va umumbashariy qadriyatlar asosida kadrlar tayyorlashning mukammal tizimini shakllantirish O‘zbekiston taraqqiyotining muhim sharti” ekanligi bilan belgilanadi. “O‘zbek folklori” fani ijtimoiy islohotlar natijasini talabalarda amaliy his qilish masalalarini qamraydi. 

Fanning o‘quv rejadagi boshqa fanlar bilan o‘zaro bog‘liqligi va uslubiy jihatdan uzviyligi
 “O‘zbek folklori” fani asosiy ixtisoslik fanlardan biri hisoblanadi. Ushbu fan dasturi “Til tarixi”, “O‘zbek mumtoz va milliy uyg‘onish adabiyoti”, “O‘zbek dialektologiyasi” kabi umumkasbiy fanlar bilan uzviy bog‘langan bo‘lib, ushbu fanlarda aks etgan ayrim adabiy-nazariy masalalarni qamrab olishi jihatidan uyg‘unlik kasb etadi.

Fanning ilm-fan, iqtisodiyot va ishlab chiqarishdagi o‘rni
Filolog mutaxassisning folklor janrlari, uning o‘ziga xos xususiyatlari bo‘yicha aniq ma’lumotga ega bo‘lishi talaba malakasini belgilovchi mantiqiy asos vazifasini o‘taydi. Shuning uchun o‘zbek tili va adabiyotidan ilmiy ish olib boruvchi ilmiy xodim, o‘qituvchi o‘z faoliyatida qaysi mavzu-sohada ishlashidan qat’iy nazar folklor materiallari bilan qiyoslashi, solishtirishi zamonaviy talablarga bog‘lanadi. 

Fanni o‘qitishdagi zamonaviy axborot va
pedagogik texnologiyalar hamda o‘quv mashg’ulotlarini loyihalash
Talabalarning “O‘zbek folklori” fanini o‘rganishlari uchun o‘qitishning ilg‘or va zamonaviy usullaridan foydalanish, yangi pedagogik texnologiyalarni tatbiq qilish muhim ahamiyatga egadir. Fanni o‘qitishda pedagogik texnologiyalar  hamda “Aqliy hujum”, “Munozara”, “Klaster” kabi, shuningdek, mavzuning xususiyatidan kelib chiqqan holda boshqa interfaol usullardan foydalanish tavsiya etiladi.

Fan modulining dasturi (module syllabus)

	O‘quv kursining to‘liq nomi:
	O‘zbek folklori

	Kursning qisqacha nomi:
	O‘zb Folk
	Kod: O‘zb Folk

	Kafedra:
	Folklorshunoslik va dialektologiya

	O‘qituvchi haqida ma’lumot:
	Turdimov Shomirza Ganiyevich
	somirzaturdimov@yandex.ru

	Semestr va o‘quv kursining davomiyligi
	1- semestr            19 hafta
	

	O‘quv soatlari hajmi:
	Jami:
	132
	

	
	shuningdek:
	
	

	
	ma’ruza
	30
	

	
	Seminar
	24
	

	
	amaliy
	22
	

	
	mustaqil ta’lim
	56
	

	O‘quv kursining statusi 
	Ixtisoslik fanlari

	Dastlabki tayyorgarlik:
	Kurs “O‘zbek dialektologiyasi”, “Adabiyotshunoslikka kirish” fanlaridan o‘zlashtirilagan bilimlarga asoslanadi.

	Fanning predmeti va mazmuni: xalq og‘zaki ijodining xalq, millat qadriyatlari qatorida tutgan o‘rni. Xalq og‘zaki ijodining tarixi va taraqqiyot bosqichlari. O‘zbek folklorining tarkibiy qismlari, janrlari, xalq ijodkorlari, folklorshunoslik faniga hissa qo‘shgan olimlar. Respublika mustaqillikka erishganidan so‘ng xalq og‘zaki ijodiga va uni o‘rganishga bo‘lgan munosabatdagi ijobiy o‘zgarishlar, ularning  natijalari. Fan vazifalarining belgilanishi va ahamiyati.

	Fanni o‘qitishdan maqsad: xalq og‘zaki ijodi namunalari sinkretik san’at sifatida xalq ma’naviy hayotida muhim o‘rin tutishini, unda o‘zbek xalqining asrlar davomidagi ijtimoiy, maishiy, madaniy hayoti o‘zining badiiy ifodasini topganini, xalqning o‘z vatani uchun iftixor tuyg‘usi aynan og‘zaki ijod zaminida tashkil etishini talabaga anglatish.

	Fanning vazifasi: 
talabalarning nazariy bilimlarini mustahkamlash, xalq og‘zaki ijodining sinkretik san’at ekanligini, yozma adabiyot va boshqa san’at turlaridan farqli jihatlarini ko‘rsatib berish, o‘zbek folklorining tarixiy taraqqiyot bosqichlari haqida ilmiy ma’lumotlar hosil qilish, O‘zbekiston mustaqillikka erishgandan so‘ng xalq og‘zaki ijodi davlat maqomiga erishganligi to‘g‘risida tasavvurga ega bo‘lish;
      etnos hayoti va tarixining folklor asarlarida badiiy ifoda topishini, xalq marosim va udumlari folklorining mohiyatida turishini, xalq og‘zaki ijodi millat farzandlarining ma’rifiy dunyoqarashi, estetik didini shakllantirishda muhim tarbiyaviy asos  vazifasini bajarishini bilish;
        talabalarning xalq og‘zaki ijodi janrlari haqida bilimga, janr xususiyatlarini aniqlash, janrlararo munosabat mezonlarini belgilash,  adabiyot va folklor munosabati haqidagi  haqida bilim va ko‘nikmalarga ega bo‘lishi; 
       talabalar o‘zbek xalq og‘zaki ijodining jahon folklori merosida munosib o‘rnini anglashi, qiyosiy tahlil qila olishi va  baholash malakalariga ega bo‘lishi kerak; 

	
	Kursning tematik tarkibi va mazmuni

	Т/р
	Mavzu
	Ma’ruza
	Amaliy
(Seminar)
	Mustaqil ish

	
	1-semestr

	1
	Mustaqillik davrida “O‘zbek xalq og‘zaki ijodi”ni o‘rganishning yetakchi masalalari. Folklor ma'naviy tarbiyaning poydevori. Xalq og‘zaki ijodi so‘z san'ati sifatida.
Xalq og‘zaki ijodining o‘ziga xos xususiyatlari, versiya va variantlarining farqli jihatlari
	2
	2
	6

	2
	Mif va uning badiiy talqinlari. Afsona, rivoyat, naqllarning badiiyati.
Mif, afsona, rivoyatlar va ularning adabiyotdagi o‘rni
	2
	2
	16

	3
	Mavsumiy va Oilaviy marosim folklori namunalari va ularning badiiyati.
“Navro‘z” bayrami an‘analari, Oilaviy marosimlar tadriji       
	2
	2
	

	4
	Xalq dostonlari.
Baxshilik san‘ati, dostonchilik maktablari va doston turlari
	2
	2
	8

	5
	Qahramonlik dostonlarining g‘oyaviy badiiy xususiyatlari. “Alpomish” dostoni
	2
	2
	4

	6
	Romanik dostonlarning g‘oyaviy badiiy xususiyatlari. 
“Go‘ro‘g‘li” turkumi dostonlari
	2
	2
	

	7
	Kitobiy dostonlarning xalq ma'naviy hayotidagi o‘rni. 
“Layli va Majnun” dostonining yozma namunalari qiyosi
	2
	2
	

	8
	Xalq ertaklari.
“Susambil”, “Egri va To‘g‘ri”, “Ur to’qmoq”, “Dunyoda yo’q hunar” ertaklari tahlili
	2
	2
	4

	9
	Mehnat qo‘shiqlari va termalar.
Mehnat qo’shiqlari namunalarining qiyosiy tahlili
	2
	2
	

	10
	Bolalar folklori va ularning talqinlari, badiiy xususiyatlari.
Bolalar qo’shiqlari va ertaklari tahlili
	2
	2
	4

	
	Joriy nazorat
	
	
	

	11
	Lirik qo‘shiqlar.
Lirik qo’shiqlardagi ramzlar	
	2
	2
	4

	12
	Xalq maqollari va topishmoqlar.
Xalq maqollari va topishmoqlar talqini	
	2
	2
	

	13
	Latifalar, loflar.
Latifa va loflarning qiyosiy talqinlari
	2
	2
	

	
	Oraliq nazorat
	
	
	

	14
	Askiya. 
Askiya- so’z san’ati turi

	2
	2
	

	15
	Tomosha san'ati.
Tomosha san’ati janrlari tahlili
	2
	2
	

	16
	Xalq og‘zaki ijodining o‘ziga xos belgilari
	-
	2
	

	17
	Xalq og‘zaki ijodining janrlari. Janrlararo munosabatlar
	-
	2
	

	
	Joriy nazorat
	
	
	

	18
	“Yor-yor” va “Kelin salomlar” 
	-
	2
	

	19
	Motam qo’shiqlari
	-
	2
	

	
	Oraliq nazorat
	
	
	

	20
	“Kuntug’mish” dostoni tahlili
	-
	2
	

	21
	“Malikai ayyor” dostoni tahlili
	-
	2
	

	22
	Alla qo’shiqlari
	-
	2
	

	23
	O’lan janri talqini
	-
	2
	

	24
	Hodi Zarif o‘zbek folklorshunosligining asoschisi
	-
	-
	4

	25
	To‘ra Mirzayev – folklorshunos
	-
	-
	2

	26
	Bugungi o‘zbek folklorshunosligining rivoji
	-
	-
	4

	
	Yakuniy nazorat
	
	
	

	
	Jami 76+56=132
	30
	46
	56

	
	Yakuniy nazorat (YN)
	
	
	

	
	1-semestr bo’yicha jami:
	132
	
	





	Ta’lim berish va o‘qitish uslubi:
	Ma’ruza, amaliy mashg‘ulot, seminarlar va mustaqil ishlar (aylana stol, keys stadi) 

	Mustaqil ishlar:
	Ma’ruzalar tayyorlanadi va folklor materiallarini yig‘ish topshiriladi

	Maslahatlar va topshiriqlarni topshirish vaqti:
	Kunlar 
	Vaqti 
	Ayd. 

	Bilimlarni baholash usullari, mezanlari va tartibi

	JN va ONning ballari ishchi dasturda beriladi

	Baholash usullari
	Testlar, yozma ishlar, og‘zaki so‘rov, prezentatsiyalar va h.k.

	Fan bo‘yicha talabalar bilimini nazorat qilish va baholash
	
Nazorat shakllari
Baholash turlari fanning xususiyatidan kelib chiqqan holda testlar, yozma ishlar, og‘zaki so‘rov yoki boshqa ko‘rinishda o‘tkazilishi mumkin.










	Fan bo‘yicha talabalar bilimini baholash mezoni

	Ball
	Talabaning bilim darajasi

	86-100 ball
	- talaba mashg‘ulotlarga doimo tayyorlangan, juda faol dasturiy materiallarni yaxshi biladi, xulosa va qarorlar qabul qiladi, ijodiy fikrlaydi, bilimlarni amaliyotda qo‘llay oladi;
- talaba ijodiy masalalarni hal qilish mobaynida tegishli bilimlarni qo‘llash doirasini maqsadga muvofiq tanlab, yechimini topishga xizmat qiluvchi yangi usul va yo‘nalishlarni topa oladi, o ‘quv materialining mohiyatini tushunadi;
- talaba taqdim etilgan o‘quv masalalarining yechish yo‘llarini izlaydi, dasturiy materialllarni biladi va aytib bera oladi hamda tasavvurga ega bo‘ladi.


	71-85 ball
	- talaba o‘rganilayotgan hodisalar aloqadorligini bilishi hamda ob’ektni tavsiflay olish ko‘nikmasiga ega bo‘lishi bilan birgalikda, qo‘yilgan masalalarni sabab-oqibat aloqadorligini ochib bergan holda yecha oladi, o‘rganilayotgan nazariy bilimlarni amaliyot bilan bog‘lay oladi va mustaqil mushohada qila oladi;
- bilim va ko‘nikmalar mazmunini tatbiq qila olish mahorati, bir tipdagi masalalarni yecha olish, yozib olish va eslab qolish faoliyatini amalga oshiradi, bilimlarini amaliyotda qo‘llay oladi;
- talaba mashg‘ulotlarga tayyorlangan, dastur materiallarni biladi, mohiyatini tushunadi va tasavvurga ega.


	55-70 ball
	- talabaning eshitganlari, ularga berilgan namunalar, taqdim etilgan algoritm va ko‘rsatmalar asosida topshiriqlarni bajara oladi, mohiyatini tushunadi; talaba qator belgilar asosida ma’lum ob’ektni farqlash bilan birgalikda unga ta’rif bera oladi va o‘quv materialini tushuntirib bera oladi va tasavvurga ega.



	0-54 ball
	- talaba tasavvurga ega emas; 
- talaba dasturiy materiallarni bilmaydi.


	Fanga doir video ma’ruzalar, video roliklar:

	Glossariylar:

	Axborot resurs baza:





Asosiy qism
O‘ZBEK FOLKLORIGA KIRISH

1-modul. Mustaqillik davrida “O‘zbek xalq og‘zaki ijodi”ni o‘rganishning yetakchi masalalari.Folklor ma’naviy tarbiyaning poydevori. Xalq og‘zaki ijodi so‘z san'ati sifatida. Prezidentimiz I.A.Karimovning asarlarida ma'naviyat va folklor haqidagi fikrlariga tayanilib, mavzular ko‘lami ochiladi. O‘zbekiston Respublikasi Prezidentining 2016-yil 13-maydagi “Alisher Navoiy nomidagi Toshkent davlat o‘zbek tili va adabiyoti universitetini tashkil etish to‘g‘risidagi” farmoni mavzu bilan bog‘lab sharhlanadi. Folklorning so‘z san’atiga aloqasi va san’at inson tafakkur salohiyatining natijasi ekanligi o‘rganiladi. Mahorat va fikriy kashfiyot san’atning muhim belgilaridan biri xususida so‘z boradi. Xalq og‘zaki ijodi namunalari mahorat, aqliy (fikriy) kashfiyot namunalarining badiiy ifodasi sifatida tahlil qilinadi. 

2-modul. Mif va uning badiiy talqinlari. Afsona, rivoyat, naqllarning badiiyati. Mif tushunchasi izohlanib, uning xalq og‘zaki ijodi asarlari tarkibiga badiiy estetik holatda o‘tish jarayoni o‘rganiladi. Mifologik tafakkurning badiiy estetik tafakkurga o‘tish bosqichlari afsona, rivoyat, naql, epos, ertak, qo‘shiq misolida ochib beriladi. Afsona, rivoyat, naql atamalari haqida ma’lumot. Ularning umumiy va o‘ziga xos jihatlari. Afsona va rivoyatlar tasnifi. Osmon yoritgichlari, tog‘, daraxt, suv, olov va  hayvonlar bilan bog‘liq afsona va rivoyatlar tahlil etiladi. To‘maris va Shiroq rivoyatlari asosida Vatan mavzusi yoritiladi. 

3-modul. Mavsumiy va oilaviy marosim folklori namunalari va ularning badiiyati.  Mavsumiy marosim folklorida so‘z magiyasining badiiy estetik sathga o‘tishi va boshqa masalalar yoritiladi.  Xalqona taqvimlar, Navro‘z, shohmoylar, Sust xotin, Choy momo, loy tutish kabi marosimlarning verbal tizimi tahlil etiladi. Oilaviy marosim janrlari yor-yor, kelin salom, o‘lan va boshqa namunalraning badiiyati, ma'no qatlamlari ko‘rsatiladi. Ushbu marosim janrlarining obrazlar tizimi, she'riy tuzilishi ohang yo‘llari tahlil etiladi, o‘ziga xos jihatlari yoritiladi.

4-modul. Xalq dostonlari. Doston janri haqida ma’lumot. Doston - xalq og‘zaki ijodining sinkretik janri sifatida. Dostonda badiiy matn (nazm va nasr) va musiqaning o‘rni. Xalq baxshilari, dostonchilik maktablari haqida ma’lumot. Xalq dostonlarining ijro an’anasiga ko‘ra (Samarqand, Xorazm, Farg‘ona) turlari. Dostonlarning tasnifi (qahramonlik, romanik, tarixiy, kitobiy, jangnoma dostonlari) haqida ma'lumot. Xalq dostonlarida turkumlik.

5-modul. Qahramonlik dostonlarining g‘oyaviy badiiy xususiyatlari. “Alpomish” va “Go‘ro‘g‘li” dostonlari g‘oyaviy-badiiy sathda o‘rganiladi. Epos va etnos masalasi ko‘rib chiqiladi. Dostonlardagi yetakchi qahramonlar genezisi tadrijiy bosqichlari yoritiladi. Asosiy motivlarning syujet ko‘lamidagi o‘rni  o‘rganiladi. Dostonlardagi epik qoliplar, an’anaviy she’riy takrorlarning badiiyati keng yoritib beriladi. 

6-modul. Romanik dostonlarning g‘oyaviy badiiy xususiyatlari. “Ravshan”, “Qunduz va Yulduz”, “Kuntug‘mish”, “Malika Ayyor”, “Orzigul” kabi dostonlar poetikasi tahlili orqali romanik dostonlarga xos xususiyat va belgilari ochiladi. Romanik dostonlarning yetakchi motivlari, ularning qahramonlari, syujet tiplari, badiiy tasviriy vositalari, g‘oyaviy qatlamlari tahlil qilinadi. 

7-modul. Kitobiy dostonlarning xalq ma’naviy hayotidagi o‘rni. “Layli va Majnun”, “Farhod va Shirin”, “Bahrom va Gulandon” kabi dostonlar asosida folklor – adabiyot, adabiyot – folklor tadrijiy o‘tish bosqichlarini, bu dostonlarning xalq badiiy estetik tafakkuri rivojidagi o‘rni va xizmatlari ko‘rsatiladi, folkloriy tafakkurning qonuniyatlari borasida so‘z yuritiladi.

8-modul. Xalq ertaklari. Ertak xalq og‘zaki ijodining eng qadimiy ommaviy janrlaridan biri ekani. Ertak janrini anglatuvchi atamalar. Ertakda xalq hayoti, orzu-istaklari, psixologik dunyosining aks etishi. Xalq ertaklarining janr xususiyatlari. Ertaklarning mazmuniga ko‘ra tasnifi.
A) Hayvonlar haqidagi ertaklar. Hayvonlar haqidagi ertaklar genezisi, ularning mifologik va mavsumiy marosimlar bilan aloqasi, badiiy ramz va timsollari haqida so‘z boradi. “Susambil”, “Tuxum bilan buyrak”, “Qirq quloq”, “Ovchi, ko‘kcha va dono”, “Bo‘ri bilan tulki” kabi ertaklar tahlili vositasida nazariy fikrlar dalillanadi. 
B) Sehrli-fantastik ertaklar va ularning talqinlari, g‘oyaviy-badiiy xususiyatlari. Sehrli-fantastik ertaklar mag‘zidagi xalq falsafiy dunyoqarashi va uning badiiy talqinlari, ramz va timsollari ochiladi. “Kulsa gul, yig‘lasa dur”, “Ur,  to‘qmoq”, “Ahmadlar”, “Gungula”, “Dunyoda yo‘q hunar” kabi ertaklar tahlili orqali  sehrli-fantastik ertaklarning badiiyati, g‘oyaviy mazmuni ko‘rib chiqiladi. 
V) Hayotiy-maishiy ertaklar. Hayotiy-maishiy ertaklarda ijtimoiy hayot muammmolari ifodasi. Ularda do‘stlik, mardlik, zakiylik, insonparvarlik kabi shaxs fazilatlarining ulug‘lanishi. “Uch ko‘r va bir yigit”, “Egri va to‘g‘ri”, “Uch og‘ayni botirlar” kabi hayotiy-maishiy ertaklarning badiiy qimmati, g‘oyaviy ko‘lami yoritiladi. Hayotiy-maishiy ertaklarga xos syujet tiplari, yetakchi motivlar, asosiy qahramonlar o‘rganiladi.

 9-modul. Mehnat qo‘shiqlari va termalar.  Mehnat qo‘shiqlarining folklor san'atidagi o‘rni ochiladi. Qo‘shiqlarning mehnat turlariga ko‘ra farqlanishi, mehnat jarayoni va ibtidoda turli marosimlar bilan bog‘liq jihatlari ko‘rsatiladi. Mehnat qo‘shiqlari tarkibiga kirgan lirik xarakterdagi namunalar, xususan, “Yozi qo‘shiqlari” va boshqa misollar keng talqin etiladi. Terma janrining xalq epik ijodidagi o‘rni, mavzu doirasi, g‘oyaviy badiiy xususiyatlari ko‘rsatiladi.  Xalq termalarining baxshi- shoirlar ijodidagi, epik asarlar ijro jarayonidagi vazifalari tahlil etiladi. An'anaviy va individual termalar qiyosan o‘rganiladi.

10-modul. Bolalar folklori va ularning talqinlari, badiiy xususiyatlari. Bolalar folklori xalq og‘zaki ijodining muhim tarkibiy qismi sifatida. Bolalar ertaklari va qo‘shiqlari misolida xalqning qadimiy dunyoqarashlari, marosimlari izining badiiy ko‘rinishda saqlanib kelayotgani va so‘z san'atining o‘ziga xos muhim bosqichi sifatida namoyon bo‘lishi tahlil etiladi. Bolalar qo‘shiqlarining tasnifi, o‘yin va qo‘shiq hamda boshqa masalalar batafsil yoritiladi.

11-modul. Lirik qo‘shiqlar. Lirik qo‘shiqlarga xos xususiyatlar, ularning ijro o‘rni, ohang yo‘llari, an'anaviy takrorlari, qo‘shiqlarda parallelizm, vazn, qofiya, badiiy til masalalari, mavzu turlari o‘rganiladi. Lirik qo‘shiqlarda ramz va timsollarning vazifalari ko‘rsatiladi. Qo‘shiqlarning janr xususiyatlari, asosiy xossalari o‘rganiladi,     ularning inson qalb kechinmalari tarjimoni ekanligi ta'kidlanadi.

12-modul. Xalq maqollari va topishmoqlar. Paremiologiya haqida ma'lumot. Maqol va uning janr xususiyatlari. Maqollarning badiiyati, obrazlilik, o‘z va ko‘chma ma'nolari. Xalq maqollarining tasnifi, semantik ko‘lami, ularning boshqa parmeologik  janrlardan farqli jihatlari, janriy xususiyatlari  ko‘rsatiladi. Topishmoqlarda narsa va hodisalarning obrazlar vositasida yashirinib kelishi, ularning til imkoniyatlarini ochuvchi, inson aqlini charxlovchi o‘ziga xos janr ekanligi yoritiladi. 
Topishmoq – paremik janr sifatida. Topishmoqlarning ma'rifiy, estetik va tarbiyaviy ahamiyati. Topishmoqlarning janr xususiyatlari. Topishmoq poetikasi (timsollar olami, syujet va kompozitsion jihatlar). Topishmoq va chiston, muammo, tarix. An'anaviy topishmoqlarda xalq hayotining aks etishi. Topishmoqlarning badiiy xususiyatlari.

13-modul. Latifalar, lof. Latifa xalq og‘zaki ijodining keng tarqalgan kichik nasriy janri sifatida. Latifalarning janr xususiyatlari va badiiy qatlam ma'nolari ochiladi. Ularning kompozitsion jihati, til xususiyatlari,  zamonaviy latifalarning ijtimoiy mazmuni yoritiladi. Nasriddin Afandi obrazining genezisi va unga yondash Ovul Patta, Jiyron Chechan kabi qahramonlar bilan bog‘liq jihatlari ko‘rsatiladi. 
Loflardagi mubolag‘a san'atining o‘rni va badiiy vazifalari tahlil etladi. Loflar – askiyaga yaqin turuvchi janr sifatida. Mubolag‘a va uning  turlari haqida ma'lumot.

14-modul. Askiya. Askiya san'atining noyob folklor janri ekanligi, o‘ziga xos belgilari. Askiya  o‘zbek xalqining milliy merosi sifatida . Askiyaning payrov, gulmisiz, o‘xshatdim va boshqa turlari. So‘z o‘yinlarining askiyadagi ahamiyati. Askiyachilar haqida ma'lumot. Askiyachi ijodida omonim so‘zlardan foydalanish mahorati. Askiyalarning turlari, askiyachilari haqida ma'lumotlar beriladi. 

15-modul. Tomosha san’ati. Xalq dramasi haqida ma'lumot. Xalq dramasining janr xususiyatlari. Tomosha san'atining o‘zbek teatr tarixi ibtidosida turishi, tomoshalarning xalq bayram sayllari va marosimlari bilan genetik bog‘liq jihatlari, kompozitsion ixchamlik, syujetning tez rivojlanishi. Dramada satira va yumorning o‘rni, ahamiyati. Xalq dramasida askiya va lof janrlarining belgilari. Satira va yumor haqida ma'lumot. Xalq dramalari badiiyati. 
Xalq og‘zaki ijodi fani asoslari bo‘yicha xulosa va yakuniy mulohazalar.

Amaliy mashg‘ulotlarni tashkil etish bo‘yicha
ko‘rsatma va tavsiyalar
Amaliy mashg‘ulotlardan talabalarning folklor asarlarni o‘qish, tahlil qilish bo‘yicha ko‘nikmalar hosil qilishi va erishilgan natijalarni kelgusi faoliyatlarida qo‘llay bilishi nazarda tutiladi. Shuningdek, amaliy mashg‘ulotlarni tashkil etishda, asosan, birlamchi nazariy manbalar bo‘yicha savol-javoblar uyushtiriladi. Savol-javoblar jarayonida mavzularning umumiy xususiyatlari haqida xulosa qilinadi. 

Amaliy mashg‘ulot uchun tavsiya etiladigan mavzular
1. Xalq og‘zaki ijodining o‘ziga xos xususiyatlari, versiya va variantlarining farqli jihatlari 
2. Mif, afsona, rivoyatlar va ularning adabiyotdagi o‘rni Xalq qo‘shiqlarida timsollar talqini
3. “Navro‘z” bayrami an‘analari, Oilaviy marosimlar tadriji
4. Baxshilik san‘ati, dostonchilik maktablari va doston turlari 
5. “Alpomish” dostoni 
6. “Go‘ro‘g‘li” turkumi dostonlari 
      7.“Layli va Majnun” dostonining yozma namunalari qiyosi 
      8.“Susambil”, “Egri va To‘g‘ri”, “Ur to’qmoq”, “Dunyoda yo’q hunar” ertaklari tahlili
      9. Mehnat qo’shiqlari namunalarining qiyosiy tahlili
     10. Bolalar qo’shiqlari va ertaklari tahlili
     11. Lirik qo’shiqlardagi ramzlar
Izoh: Amaliy mashg‘ulotlarni tashkil etish bo‘yicha kafedra professor-o‘qituvchilari tomonidan ko‘rsatma va tavsiyalar ishlab chiqiladi. Talabalar ma'ruza mashg‘ulotlarida olgan bilim va ko‘nikmalarini amaliy mashg‘ulotlarda mustahkamlaydilar. Bunga jamoa bo‘lib folklor janrlari haqida bahs-munozaralar uyushtirish va mustaqil ishlash yo‘li bilan erishiladi. Mustaqil ishlashda darslik, o‘quv qo‘llanma, uslubiy qo‘llanma, tarqatma va ko‘rgazmali ashyolarning, shuningdek, folklor ekspeditsiyalari jarayonida to‘plangan materiallarning ahamiyati kattadir.
	Mazkur ro‘yxatdagi mavzulardan amaliy mashg‘ulotlar uchun ajratilgan soatlar hajmiga mos holda tanlab foydalanish tavsiya etiladi.

Seminar mashg‘ulotlarini tashkil etish bo‘yicha 
ko‘rsatma va tavsiyalar
Seminar mashg‘ulotlari fanning asosiy masalalariga aloqador bo‘lib, unda talabaning mustaqil fikrlashi, xalq og‘zaki ijodida ifodalangan hayot haqiqati va badiiy to‘qima munosabatini tahlil qilishi talab etiladi hamda mavzular bo‘yicha badiiy, ilmiy adabiyotlar mohiyatini to‘g‘ri tushunib mavzu yuzasidan fikr bildirishi baholanadi. Asosiy e'tibor xalq og‘zaki ijodi asarlaridagi g‘oyaviy yo‘nalish zaminida talabaning xalq qadriyatlari ruhida tarbiyalanishiga qaratiladi.
Seminar mashg‘ulotlarning taxminiy tavsiya etiladigan mavzulari
1. Xalq og‘zaki ijodining o‘ziga xos belgilari 
2. Xalq og‘zaki ijodining janrlari. Janrlararo munosabatlar
3. “Yor-yor” va “Kelin salomlar”
4. Motam qo’shiqlari 
5. “Kuntug’mish” dostoni tahlili
6. “Malikai ayyor” dostoni tahlili 
7. Alla qo’shiqlari 
8. O’lan janri talqini 
9. Xalq maqollari va topishmoqlar talqini 
10. Latifa va loflarning qiyosiy talqinlari 
11. Askiya- so’z san’ati turi
12. Tomosha san’ati janrlari tahlili
	Izoh: Seminar mashg‘ulotlari talabalarni xalq og‘zaki ijodiga oid ma'lumotlar bilan mustaqil tanishishga, ularni tahlil va talqin etishga yo‘naltiradi. Talabalar egallagan bilimlarini darslarda munozara yoki ma'ruza shaklida himoya qiladi.
	Mazkur ro‘yxatdagi mavzulardan seminar mashg‘ulotlari uchun ajratilgan soatlar hajmiga mos holda tanlab foydalanish tavsiya etiladi. 

Laboratoriya ishlarini tashkil etish bo‘yicha ko‘rsatmalar
Fan yuzasidan laboratoriya ishlari namunaviy o‘quv rejada rejalashtirilmagan.
Kurs ishini tashkil etish
Fanning o‘quv rejasida mazkur fandan kurs ishi yozish rejalashtirilmagan.

Mustaqil ta’limni tashkil etishning shakli va mazmuni
“O‘zbek folklori” fanini o‘rganuvchi talabalar auditoriyada olgan nazariy bilimlarini mustahkamlash va amaliy masalalarni yechishda ko‘nikma hosil qilish uchun mustaqil ta'lim tizimiga asoslanib, kafedra o‘qituvchilari rahbarligida, mustaqil ish bajaradilar. Bunda ular qo‘shimcha adabiyotlarni o‘rganib hamda folklor ekspeditsiyasi materiallaridan foydalanib referatlar va ilmiy dokladlar tayyorlaydilar, amaliy va seminar mashg‘ulotlari mavzusiga doir uy vazifalarini bajaradilar, ko‘rgazmali qurollar va slaydlar tayyorlaydilar. 
 Talaba mustaqil ishni tayyorlashda fanning xususiyatlarini hisobga olgan holda, quyidagi shakllardan foydalanish tavsiya etiladi:
· amaliy mashg‘ulotlarga tayyorgarlik;
· seminar mashg‘ulotlariga tayyorgarlik;
· darslik va o‘quv qo‘llanmalar bo‘yicha fan boblari va mavzularini o‘rganish;
· tarqatma materiallar bo‘yicha ma'ruza qismini o‘zlashtirish;
· maxsus adabiyotlar bo‘yicha fan bo‘limlari yoki mavzulari ustida ishlash;
· talabaning o‘quv, ilmiy-tadqiqot ishlarini bajarish bilan bog‘liq bo‘lgan fan bo‘limlari va mavzularni chuqur o‘rganish;
· faol va muammoli o‘qitish uslubidan foydalaniladigan o‘quv mashg‘ulotlari;
· [bookmark: _GoBack]masofaviy ta’lim.
O‘zbek xalq og‘zaki ijodi bo‘yicha mustaqil ishda qo‘yidagi topshiriqlarni bajarish tavsiya etiladi:
1. Folklor va badiiy adabiyot munosabatlari. Folklorizm tushunchasi.
1. Individual ijodkorning xalq og‘zaki ijodidan foydalanish mahorati.
1. Mustaqillik sharofatida xalq og‘zaki ijodining davlat maqomiga erishuvi.
1. Akademik litseylarda xalq og‘zaki ijodi fanining o‘qitilishidagi o‘ziga xos tamoyillar.
1. Xalq og‘zaki ijodida matn an'anasi. Epik janrlarda  adabiy badiiy qoliplar va an'anaviy tasvir vositalari.
1. Xalq og‘zaki ijodidagi  an'anaviy obrazlar.
1. Bolalar folklori materiallari asosida mazkur folklor namunalarining o‘ziga xos belgilarini aniqlash.
1. Xalq ertaklarini o‘rgangan folklorshunos olimlar faoliyati.
1. Mahmud Koshg‘ariyning “Devonu lug‘otit turk” asaridagi folklor materiallari.
1. Hodi Zarif hayoti va ijodiy faoliyati.
1. Xalq og‘zaki ijodi xalq qadriyatlarining tarkibiy qismi sifatida.
1. Jangovar ot obrazining tarixiy asoslari va badiiy talqini.
1. “Dada Qo‘rqut kitobi” va “Alpomish” dostonining qiyosiy tahlili.
1. Xalq qo‘shiqlaridagi timsollar.
1. Ertaklarda qo‘shaloqlashtirish usuli.
1. Paralelizm –  o‘zbek xalq qo‘shiqlarining tarkibiy qismi sifatida.
1. “Kuntug‘mish” dostonida psixologik holatning ifoda etilishi.
1. Alisher Navoiy ijodida folklor an'analari.
1. O‘zbek folklorshunosligining tadrijiy taraqqiyoti.
1. To‘ra Mirzayevning o‘zbek folklorshunosligiga qo‘shgan hissasi.
	Izoh: Mazkur dasturni shakllantirish jarayonida mustaqil ta'lim soatlari hajmiga mos holda mavzularni tanlab belgilash tavsiya etiladi.

Dasturning axborot-uslubiy ta’minoti
Mazkur fanni o‘qitish jarayonida ta’limning zamonaviy usullari, pedagogik va axborot-kommunikatsiya texnologiyalari qo‘llanilishi nazarda tutilgan. Jumladan:
· xalq og‘zaki ijodining o‘ziga hos xususiyatlari, tabiati, janrlar tarkibi, xalq dostonlari, ertaklari, qo‘shiqlar va boshqa namunalarga tegishli ma’ruza darslarida zamonaviy kompyuter texnologiyalari yordamida prezentatsion va elektron-didaktik texnologiyalardan;
· “Alpomish”, “Go‘ro‘g‘li”, “Kuntug‘mish” kabi dostonlar va hayvonlar hamda sehrli-fantastik ertak namunalari, afsona, latifa janrlari tahlil etilgan amaliy mashg‘ulotlarda mavzuning yanada qiziqarli va tushunarli bo‘lishi uchun aqliy xujum, guruhli fikrlash pedagogik texnologiyalardan;
· maqol va topishmoq janrlari, o‘zbek folklorshunosligi, folklorshunoslar ijodi, folklorshunoslikdagi yetakchi maktablar, tadqiqot usullari va metodlari mavzularida o‘tkaziladigan mashg‘ulotlarda kichik guruhlar musobaqalari, guruhli fikrlash pedagogik texnologiyalarini qo‘llash nazarda tutiladi.

